מחנה הריכוז ורשה

מחנה הריכוז ורשה (בגרמנית: KL Warschau, KZ Warschau; או מחנה הריכוז גנשובקה, בפולנית: KL Gęsiówka,<ref name="Kossoy">[http://www.polish-heroes.org/descargas/Gesiowka-Story.pdf "The GesiówkaStory: A Little Known Page of Jewish Fighting History."] ; Edward Kossoy, Yad Vashem Studies 32 (2004): 323-350.</ref> לעיתים במחקר מכונה המחנה המרכזי ורשה, באנגלית: Warschau Main Camp) היה מחנה ריכוז שפעל בתקופה השואה, שנבנה על חורבות גטו ורשה, סביב כלא גנשובקה. כמחנה קטן יחסית, נעדר מחנה ורשה מרוב דו"חות השואה הידועים. במהלך פעולתו, עסקו אלפים בודדים של אסירים בעבודות כפייה, וחלק גדול מהם מתו במהלך צעדת המוות מהמחנה, מרד ורשה והסתתרות היהודים לאחר המרד. רוב האסירים מתו מירי או מעבודות פרך שונות, ואין מידע מדויק לגבי מספר ההרוגים, אף שההערכות מדברות על כמה אלפים בודדים. המחנה הוקם ביולי 1943 בתחילה בפיקודו של קצין האס אס וילהלם גקה, התגבש למחנה ריכוז, שכלל אסופת קסרקטינים שנבנו על חורבות גטו ורשה. מספטמבר 1943 ועד אפריל 1944, תחת פיקודו של ניקולאוס הרבֶּט, ומאפריל עד יוני 1944 בפיקודו של פרידריך וילהלם רופרט.

להערכת ההיסטוריון הפולני בוגוסלאב טדאוש קופקה, בחיסול הריסות גטו ורשה (מסביב ובמחנה הריכוז) רצחו הנאצים ועוזריהם כ-20,000 איש כולל אסירי מחנות, יהודים פולנים שנתפסו מסתתרים "בצד הארי" של ורשה ואסירים פוליטיים פולנים.<ref name="Kopka">Bogusław Kopka: Konzentrationslager Warschau... op.cit, p. 16 and 120.</ref><ref name="Lehnstaedt">[http://www.sehepunkte.de/2010/06/druckfassung/17990.html Review: New Polish Research on German Violent Crimes in the Second World War], Sehepunkte 2010 no. 6, Stephan Lehnstaedt</ref>

המכון לזיכרון לאומי בפולין מעריך את מספר הפולנים שנרצחו באתר המחנה והוצאו להורג בחסותו ב-10,000<ref>Bogusław Kopka: Konzentrationslager Warschau. Historia i następstwa. Warszawa: Instytut Pamięci Narodowej, 2007. . Page 16</ref>.

המחנה, שקיים מעט מאוד מידע אודותיו, היה במרכז תאוריית קונספירציה פולנית הטוענת כי תא גזים ענק הוקם במנהרה ליד תחנת ורשה זאכודניה, וכי 200,000 פולנים לא-יהודים הושמדו בתחנה זו באתר.<ref name="lrb2019">[https://www.lrb.co.uk/v41/n09/christian-davies/under-the-railway-line Under the Railway Line], London Review of Books, Christian Davies, Vol. 41 No. 9, 9 May 2019</ref> אמנם בדיכוי מרד ורשה בשנת 1944 נהרגו מאות אלפי פולנים, ואמנם אלפים, ואולי אף עשרות אלפים, מהם נרצחו במחנות ריכוז מאולתרים בעיר. אך לא היה זה רצח מאורגן במחנה ריכוז בודד באתר גטו ורשה.

==גלריה==
<gallery>
קובץ:Gęsiowka Prison in Warsaw (1944).jpg|הכניסה למחנה
קובץ:Oswald_Pohl_KL_Warschau_1943.jpg|מכתב מאוסוולד פוהל להיינריך הימלר מיום 23 ביולי 1943 על יצירת מחנה הריכוז ורשה, ובו ציין הגעתם של 300 האסירים הראשונים.
קובץ:Gesiowka.jpg|אסירי מחנה עם חיילים פולנים מגדוד ז'וסקה ב-5 באוגוסט 1944.
קובץ:KL_Warschau_-_multilingual_warning_sign.jpg|שלט רב לשוני (גרמנית, פולנית, הונגרית וצרפתית) בגדר המחנה האומר: "שימו לב! אזור נייטראלי. ירי ללא אזהרה!".
קובץ:Warsaw_ghetto_ruins_–_place_of_mass_executions_at_27_Dzielna_Street.jpg|הריסות בית הדירות ברחוב דז'ילנה 27 בגטו ורשה לשעבר, בסמוך לכלא פאוויאק, שימש כמקום הוצאה להורג בשנים 1943–1944.
קובץ:Tunnels_near_the_Warsaw_West_railway_station.jpg|מנהרות בתחנת Warszawa Zachodnia, המנהרה השנייה משמאל הייתה במרכז תאוריית קשר לפיה שימש כתא גז ענק להשמדת פולנים לא יהודים.
</gallery>

==קישורים חיצוניים==

*
*[https://www.youtube.com/watch?v=aAPIn8oBVzU#t=323s כתבה וראיון] עם פרופסר גדעון גרייף על מחנה הריכוז ורשה והעיוות ההיסטורי הפולני. העולם היום, כאן 11 06.10.19
* 

==הערות שוליים==

קטגוריה:מחנות ריכוז בפולין
קטגוריה:תאוריות קשר